Vlajka Grónska

Vlajka Grónska má dva vodorovné pruhy, biely a červený, a na ich styku je, posunuté smerom k žrdi, kruhové pole o priemere 2/3 šírky vlajkového listu. Horná polovica tohto poľa je červená, dolná biela.

Grónsku zástavu navrhol miestny umelec a prijali ju v roku 1985. Červená a biela sú farby Dánska a demonštrujú úzke spojenie oboch krajín, pričom biela farba predstavuje ľad a červená symbolizuje slnko na horizonte.

 Zdroj 
 Z anglického originálu Ultimate Pocket Flags of the World, Dorling Kindersley Limited Londýn, 1997 preložil Martin Albrecht, 2000, Ikar, Bratislava, ISBN 80-7118-767-4

Grónsko
Kategória:Vlajky autonómnych území
Kategória:Grónsko